**Anglický jazyk - 1. cudzí jazyk**

**Úprava časovej dotácie**

|  |  |  |  |  |  |  |
| --- | --- | --- | --- | --- | --- | --- |
| **Anglický jazyk** | 5. ročník | 6. ročník | 7. ročník | 8. ročník | 9. ročník | Spolu |
| Štátny vzdelávací program | 3 | 3 | 3 | 3 | 3 | 15 |
| Školský vzdelávací program | 0 | 0 | 0 | 0 | 0 | 0 |
| Spolu | 3 | 3 | 3 | 3 | 3 | 15 |

* 1. **Charakteristika učebného predmetu a jeho obsah**

V súčasnosti ovládanie anglického jazyka patrí medzi priority žiakov a študentov slovenských škôl, lebo z dlhodobého hľadiska umožňuje získanie ďalších študijných alebo budúcich pracovných príležitostí. Veľmi významné a nezanedbateľné je ovládanie anglického jazyka pre aktívne voľnočasové vyžitie, ktoré je takmer každodennou realitou aj života žiakov a študentov napr. počúvanie piesni v anglickom jazyku, prehliadanie internetových stránok, cestovanie na dovolenku do zahraničia, medzinárodné školské projekty alebo získavanie doplňujúcich informácii z internetu v angličtine v rámci štúdia iných predmetov.

Vo veľkej miere si žiaci a študenti vyberajú anglický jazyk ako prvý cudzí jazyk, aby ho dokázali používať v niektorej z vyššie spomínaných oblastí. Podľa *Spoločného európskeho referenčného rámca pre jazyky (SERR)* pri používaní a učení sa jazyka sa rozvíja celý rad kompetencií. Učiaci využíva nielen ***všeobecné kompetencie***, ale aj celý rad ***komunikačných jazykových kompetencií*** t.j. *jazykové, sociolingvistické a pragmatické*, ktoré spolupôsobia v rozličných kontextoch a v rôznych podmienkach. V závislostí od požiadaviek na zvládnutie jednotlivých ***komunikačných zručností*** (*počúvanie s porozumením, čítanie s porozumením, písomný prejav, ústny prejav – dialóg a monológ*) v rôznych úrovniach SERR sú potom volené vhodné ***témy a lexika***. ***Jazykové prostriedky*** predmetucharakterizujú funkcie komunikácie a ich ovládanie je prostriedkom na správne použitie, resp. vyjadrenie jednotlivých ***funkcií komunikácie***. Jazykové prostriedky pre jednotlivé úrovne pokrývajú tieto oblasti:

* *morfológia*
* *syntax*
* *výslovnosť a intonácia*
* *grafická stránku jazyka a pravopis*

Podľa modelu pre prechodné obdobie v 5.ročníku je plánované dosiahnutie komunikačnej medziúrovne A 1.1 **úrovne A1** (fáza objavovania/oboznamovania sa s jazykom), ktorá je súčasťou **základnej úrovne A** nazvanej ***Používateľ základov jazyka***.

V 6. ročníku je plánované dosiahnutie prvej časti komunikačnej medziúrovne A1.2 úrovne **A1** (fáza objavovania/oboznamovania sa s jazykom), ktorá je súčasťou **základnej úrovne A** nazvanej ***Používateľ základov jazyka***.

V 7. ročníku je plánované dosiahnutie prvej časti komunikačnej medziúrovne A1.2 úrovne **A1** (fáza objavovania/oboznamovania sa s jazykom), ktorá je súčasťou **základnej úrovne A** nazvanej ***Používateľ základov jazyka***.

V 8. ročníku je plánované dosiahnutie prvej časti komunikačnej medziúrovne A1.2 úrovne **A2** (počiatočná fáza využívania základných komunikačných nástrojov), ktorá je súčasťou **základnej úrovne A** nazvanej ***Používateľ základov jazyka***.

V 9. ročníku je plánované dosiahnutie prvej časti komunikačnej medziúrovne A1.2 úrovne **A2** (počiatočná fáza využívania základných komunikačných nástrojov), ktorá je súčasťou **základnej úrovne A** nazvanej ***Používateľ základov jazyka.***

* 1. **Ciele učebného predmetu**

Cieľom vyučovania predmetu anglický jazyk na 2. stupni ZŠ je získanie požadovaných schopností pre potreby komunikácie pri voľnočasových, študijných alebo pracovných príležitostiach.

Na vyučovacích hodinách je cieľom viesť žiakov k:

* podpore sebadôvery
* osvojenie si vedomosti a nadobudnutých kompetencií, ktoré im umožnia zaujať aktívne miesto v ekonomickom, sociálnom a kultúrnom živote
* pochopeniu vzdelávania v príslušnom jazyku
* vnímaniu a postupnému osvojovaniu si jazyka
* zvládnutiu základných pravidiel medziľudskej komunikácie daného kultúrneho prostredia
* nadobudnutiu pozitívneho vzťahu k jazyku
* pestovaniu vedomia jazykovej príslušnosti, jazykovej príbuznosti a spolupatričnosti s daným etnikom.
* zvyšovaniu jazykovej kultúry prostredníctvom ovládania noriem anglického jazyka.

Výchovné a vzdelávacie stratégie

Vo vyučovacom predmete anglický jazyk sú využívané pre otváranie a rozvíjanie ***všeobecných kompetencií***  také výchovné a vzdelávacie stratégie, ktoré žiakom umožňujú:

* + - opakovať si osvojené vedomosti a dopĺňať si ich
    - uvedomovať si stratégie učenia pri osvojovaní anglického jazyka
    - pochopiť potrebu vzdelávania sa v cudzom jazyku
    - kriticky hodnotiť svoj pokrok, prijímať spätnú väzbu
    - udržať pozornosť pri prijímaní informácií
    - pochopiť zámer zadanej úlohy
    - účinne spolupracovať v dvojiciach i v skupinách
    - pri samostatnom štúdiu využívať všetky dostupné materiály.

Vo vyučovacom predmete anglický jazyk sú využívané pre otváranie a rozvíjanie ***jazykových kompetencií*** také výchovné a vzdelávacie stratégie, ktoré žiakom umožňujú používať:

* bežné slová a slovné spojenia nevyhnutné pre jednoduchú komunikáciu obmedzeného charakteru
* základné vetné modely a komunikáciu o osvojených témach pomocou naučených slovných spojení a výrazov
* osvojenú slovnú zásobu tak, aby si vedel poradiť v každodenných známych situáciách
* niektoré jednoduché gramatické štruktúry anglického jazyka.

Vo vyučovacom predmete anglický jazyk sú využívané pre otváranie a rozvíjanie ***sociolingvistických kompetencií***  také výchovné a vzdelávacie stratégie, ktoré žiakom umožňujú:

* komunikovať o bežných spoločenských situáciách
* jednoducho sa vyjadrovať pomocou základných funkcií jazyka, akými sú napr. výmena

informácií, žiadosť, list, vyjadriť svoj názor, súhlas, nesúhlas, ospravedlnenie

* udržiavať a rozvíjať základnú spoločenskú konverzáciu
* zjednodušovať obsah svojej výpovede z hľadiska limitovanej slovnej zásoby a gramatiky, ktorú si osvojili.

Vo vyučovacom predmete anglický jazyk sú využívané pre otváranie a rozvíjanie ***pragmatických kompetencií***  také výchovné a vzdelávacie stratégie, ktoré žiakom umožňujú:

* sformulovať svoje myšlienky v súlade s vyžadovanou stratégiou
* funkčne využívať základné jazykové prostriedky na jednoduché vyjadrenie, odmietnutia, túžby, zámeru, záujmu, prekvapenia, rozčarovania, strachu
* použiť jednoduché výrazové prostriedky na začatie, udržanie a ukončenie krátkeho rozhovoru.

Vyučovanie anglického jazyka na 2. stupni ZŠ má viesť žiakov k získaniu a rozvíjaniu zručností súvisiacich s procesom učenia sa, k aktivite na vyučovaní a k racionálnemu a samostatnému učeniu sa. Má podporiť a upevňovať kladné morálne a vôľové vlastnosti žiakov, ako je samostatnosť, rozhodnosť, vytrvalosť, húževnatosť, sebakritickosť, kritickosť, cieľavedomá sebavýchova a sebavzdelávanie, dôvera vo vlastné schopnosti a možnosti, systematickosť pri riešení úloh.

* 1. **Témy, tematické celky**

**Piaty ročník**

(3 hodiny týždenne)

**Prehľad tematických celkov a ich obsahu**

Vybraná povinná lexika pre komunikačnú úroveň A1 vychádza z 10 tém určených pre danú úroveň v *Pedagogickej dokumentácii z anglického jazyka Štátneho vzdelávacieho programu*. Doplnené sú témy z úrovne A2 – Krajiny, mestá a miesta; Obchod a služby v rámci možnosti dopĺňať rozsah učiva. Prostredníctvom nižšie uvedených tém a podtém je plánované rozvíjanie kompetencií v 5.ročníku:

1. Rodina a spoločnosť

* Osobné údaje
* Rodina – vzťahy v rodine
* Vzťahy medzi ľuďmi

1. Domov a bývanie

* Môj dom/byt
* Zariadenie bytu

1. Ľudské telo

* Ľudské telo
* Fyzické charakteristiky

1. Vzdelávanie a práca

* Škola a jej zariadenie
* Učebné predmety

1. Voľný čas a záľuby

* Záľuby

1. Multikultúrna spoločnosť

* Cudzie jazyky
* Rodinné sviatky

1. Obliekanie a móda

* Základné druhy oblečenia

1. Krajiny, mestá a miesta

* Krajiny a svetadiely
* Moje mesto

***Lexika***

1. žiak si osvojí 400 - 450 nových slov, ich výslovnosť a pravopis, **výber slov a slovných spojení je podmienený vybranou povinnou lexikou pre komunikačnú úroveň A1 v rámci predpísaných tém a rozšírený o lexiku v používaných učebniciach**; žiak rozlišuje synonymá (big, large, great; buy, get), antonymá (tall - short, open - shut) a niektoré skratky

2. žiak si osvojí rozdiely v britskej a americkej lexike (flat - apartment, toilet - bathroom, ground floor - first floor, autumn - fall, sweet - candy, football - soccer), rozdiely v pravopise (programme - program)

3. začína pracovať s dvojjazyčným slovníkom, oboznamuje sa s jednoduchým výkladovým slovníkom

4. žiak sa naučí výrazy: noun, pronoun, preposition, verb, article, simple present tense, question

***Morfológia***

1. podstatné meno - jednotné, množné číslo; žiak rozlišuje nepravidelné množné číslo podľa kontextu; pravopis koncovky -s,-es; -y, -ies; predložkové pády; genitive "´s"

2. prídavné meno: základné tvary krátkych prídavných mien (short, tall, big ...)

3. zámená: osobné; privlastňovacie; ukazovacie - this/that; učenie modelových otázok ako komunikačných fráz použitím opytovacích zámien (What´s your name?, Where is your school?)

4. číslovky: základné 1 - 100; určovanie času; modelové vety (How old are you?)

5. príslovky: príslovky času; miesta (len niektoré podľa kontextu)

6. predložky: miesta (in, on, at, next to, under, in front of, behind, opposite); pohybu (to)

7. spojky: and, or

8. slovesá: to be, to have, to have got; can, must, want, like

9. slovesné časy: jednododuchý prítomný čas; prítomný priebehový čas; tvorenie otázky a záporu od slovesa - to be

***Syntax***

1. druhy viet podľa modálnosti a vetného obsahu: be, have got - otázka, zápor, záporná otázka

2. slovosled: podmet, prísudok + príslovkové určenie miesta, času (at home, today...)

3. stavba vety pomocou: there is/there are

4. rozkaz pomocou - Let´s ...

***Zvuková a grafická podoba jazyka***

1. anglická abeceda - hláskovanie

2. výslovnosť "th" - znelé, neznelé, nácvik foném pomocou krátkych dialógov, riekaniek a piesní

3. žiak si osvojí výslovnosť niektorých stiahnutých slovesných tvarov (I´m, he´s, she´s)

***Spôsobilosti***

Žiak sa učí ustálené frázy pre jednotlivé komunikačné situácie.

1. pozdravy

2. zoznámenie sa

3. predstavenie sa

**Šiesty ročník**

( 3 hodiny týždenne)

**Prehľad tematických celkov a ich obsahu**

Vybraná povinná lexika pre komunikačnú úroveň A1 vychádza z 10 tém určených pre danú úroveň v *Pedagogickej dokumentácii z anglického jazyka Štátneho vzdelávacieho programu*. Doplnené sú témy z úrovne A2 – Krajiny, mestá a miesta; Obchod a služby v rámci možnosti dopĺňať rozsah učiva. Prostredníctvom nižšie uvedených tém a podtém je plánované rozvíjanie kompetencií v 6.ročníku:

1. Rodina a spoločnosť

* Osobné údaje
* Rodina – vzťahy v rodine
* Vzťahy medzi ľuďmi
* Tlačivá a dokumenty

2. Človek a príroda

* Zvieratá/rastliny
* Počasie
* Príroda okolo nás – ochrana životného prostredia

3. Stravovanie

* Mäso a mäsové výrobky
* Zelenina a ovocie
* Nápoje
* Príprava jedál
* Zdravá výživa

4. Vzdelávanie a práce

* Škola a jej zariadenie
* Učebné predmety
* Pracovné činnosti a profesie

5. Doprava a cestovanie

* Dopravne prostriedky
* Osobná doprava
* Príprava na cestu a cestovanie
* Turistika a cestovný ruch
* Problémy cestných, železničných a leteckých sietí

6. Multikultúrna spoločnosť

* Cudzie jazyky
* Rodinné sviatky

7. Krajiny, mestá a miesta

* Krajiny a svetadiely
* Geografický opis krajiny
* Moja krajina

8.Obchod a služby

* Kultúra nakupovania a služieb
* Nákupné zariadenia
* Druhy a spôsoby nákupu a platenia, Euro naša mena

***Lexika***

1. žiak si osvojí 350 - 400 nových výrazov a pravopis, rozlišuje synonymá, antonymá, frázové slovesá (come on, look after); skratky, stupňovanie prídavných mien a tvorenie prísloviek, výber slov a slovných spojení je prispôsobený daným konverzačným témam a používaným učebniciam

2. idiómy v rozsahu učiva

3. rozdiely v britskej a americkej lexike - podľa kontextu, tém, použitých materiálov

4. žiak používa dvojjazyčný slovník, naďalej sa oboznamuje s elementárnym výkladovým slovníkom

5. žiak si osvojí výrazy: adjective, adverb of time and frequency, possessive pronoun, countable and uncountable nouns, definite, indefinite article, word order, present continuous and simple tense, simple past tense

***Morfológia***

1. podstatné meno - nepravidelné množné číslo (podľa kontextu); počítateľné, nepočítateľné člen neurčitý, určitý

2. prídavné meno: krátke - stupňovanie, nepravidelné: good - better - the best, porovnávanie: as ... as, than

3. zámená: osobné; privlastňovacie; ukazovacie (these, those); predmetové, opytovacie (who, what, when, where), neurčité (some, any)

4. číslovky: základné do 100, radové 1 - 31; neurčité (much, many, a lot of); určovanie času - dátumy

5. príslovky: času; spôsobu (tvorenie pomocou -ly), frekvenčné príslovky (every, always)

6. predložky: miesta (in, on, under, at, opposite, between, behind, next to, in front of); času (in, on, at)

7. spojky: but, because

8. slovesá: pomocné sloveso – be; sloveso – have got, must a have to, pravidelné; nepravidelné (be, have, get, do, go, say, know, make, come, think, write, read - ostatné podľa kontextu), modálne - can

9. slovesné časy: prítomný priebehový čas, prítomný jednoduchý čas, jednoduchý minulý čas; zápor pomocou - do not, does not, did not

***Syntax***

1. druhy viet podľa modálnosti a obsahu: otázka, zápor, záporná otázka pomocou - do, does; can, must - otázka, zápor

2. slovosled: podmet, prísudok, predmet, príslovkové určenie miesta, času

3. there is, there are - tvorenie otázky, záporu

4. going to – vyjadrenie blízkej budúcnosti

5. žiak si osvojí, vo forme komunikačnej frázy, predložku na konci doplňujúcej otázky (napr.: Where are you from?)

***Zvuková a grafická podoba jazyka***

1. žiak si osvojí správnu výslovnosť koncoviek - s, es; ed; postupne si osvojí medzinárodné znaky fonetického prepisu; slovný a vetný prízvuk; intonáciu otázky

2. žiak si osvojí výslovnosť najbežnejšie používaných stiahnutých slovesných tvarov

***Spôsobilosti***

1. poďakovanie

2. ospravedlnenie

**Siedmy ročník**

( 3 hodiny týždenne)

**Prehľad tematických celkov a ich obsahu**

Vybraná povinná lexika pre komunikačnú úroveň A1 vychádza z 10 tém určených pre danú úroveň v *Pedagogickej dokumentácii z anglického jazyka Štátneho vzdelávacieho programu*. Prostredníctvom nižšie uvedených tém a podtém je plánované rozvíjanie kompetencií v 7.ročníku:

1. Rodina a spoločnosť

* Rodina – vzťahy v rodine
* Vzťahy medzi ľuďmi

2. Ľudské telo, starostlivosť o zdravie

* Choroby a nehody

3. Kultúra a umenie

* Umenie - spoločnosť – kultúra

4. Doprava a cestovanie

* Dopravne prostriedky
* Turistika a cestovný ruch

5. Multikultúrna spoločnosť

* Rodinné sviatky

6. Krajiny, mestá a miesta

* Geografický opis krajiny
* Kultúrne a historické pamiatky krajín a miest

***Lexika***

1. žiak si osvojí 350 - 400 nových slov a slovných spojení, ich výslovnosť, pravopis, rozlišuje synonymá, antonymá, frázové slovesá (look after, make up), skratky, idiómy; tvorenie slov pomocou predpôn a prípon, výber lexiky určujú odporúčané komunikačné situácie a konverzačné témy

2. žiak si osvojí pravopis písania veľkých písmen – názvy geografických miest a pomenovaní inštitúcií

3. rozdiely v britskej a americkej lexike - podľa kontextu, tém, použitých materiálov

4. žiak sa učí používať elementárny výkladový slovník, pohotovo používa dvojjazyčný slovník

5. žiak si osvojí výrazy: adverb of place, adverb of manner, future tense, present perfect tense

***Morfológia***

1. podstatné meno: pravopis množného čísla -f, -fe, -ves, počítateľné, nepočítateľné kvalifikovať (a bar of..., a tin of...), nulový člen, použitie členov s podstatnými menami označujúcimi miesto

2. prídavné meno: nepravidelné - bad - worse - the worst, stupňovanie krátkych prídavných mien -er, the - est; nepravidelné far - further - the furthes; pravopis: big - bigger/easy - easier; stupňovanie pomocou more, the most

3. zámená: opytovacie (why, whose, which, how); neurčité (somebody, anybody, everybody)

4. číslovky: základné do 1000; radové do 100, násobné (once, twice, three times)

5. príslovky: frekvenčné príslovky always, sometimes, often, never, every

6. predložky: miesta (below); času in, on, at; pohybu (along, over, towards, away from)

7. slovesá: modálne – should/shouldn’t, must/mustn’t, don’t have to; rozširovať počet zvládnutých pravidelných a nepravidelných slovies podľa kontextu

8. slovesné časy: prítomný čas jednoduchý a priebehový, budúci čas, pomocou will, shall; predprítomný čas; minulý čas priebehový a jednoduchý, vyjadrenie budúcnosti prostredníctvom prítomného priebehového času

***Syntax***

1. druhy viet podľa modálnosti a obsahu: otázka, zápor, záporná otázka pomocou - have, has; will,
2. slovosled: podmet, prísudok, predmet, príslovkové určenie miesta, času
3. žiak si osvojí každodenne používané vyjdrenia vo forme komunikačných fráz
4. tvorenie otázky a záporu v prítomnom, minulom aj budúcom čase; pravidlo jedného záporu v anglickej vete – never.

***Zvuková a grafická podoba jazyka***

1. žiak si osvojí výslovnosť stiahnutých slovesných tvarov a pozná ich aj v grafickej podobe (´s = is, has); postupne si osvojí ďalšie medzinárodné znaky fonetického prepisu; slovný a vetný prízvuk; intonáciu otázky

2. žiak vie rozlíšiť význam slova, ktorý sa mení podľa slovného prízvuku

***Spôsobilosti***

1. požiadanie

2. podanie informácie a prijatie informácie

**Ôsmy ročník**

( 3 hodiny týždenne)

**Prehľad tematických celkov a ich obsahu**

Vybraná povinná lexika pre komunikačnú úroveň A2 vychádza z 12 tém určených pre danú úroveň v *Pedagogickej dokumentácii z anglického jazyka Štátneho vzdelávacieho programu*. Prostredníctvom nižšie uvedených tém a podtém je plánované rozvíjanie kompetencií v 8.ročníku:

1. Rodina a spoločnosť

* Osobné údaje
* Rodina – vzťahy v rodine
* Vzťahy medzi ľuďmi
* Národnosť a štátna príslušnosť

2. Ľudské telo, starostlivosť o zdravie

* Zdravý spôsob života
* Hygiena a starostlivosť o telo

3. Kultúra a umenie

* Umenie - spoločnosť – kultúra
* Druhy umenia

4. Doprava a cestovanie

* Dopravne prostriedky
* Turistika a cestovný ruch

5. Multikultúrna spoločnosť

* Rodinné sviatky
* Štátne a cirkevné sviatky
* Zvyky a tradície v rôznych krajinách
* Zbližovanie kultúr a rešpektovanie tradícií

6. Krajiny, mestá a miesta

* Geografický opis krajiny
* Kultúrne a historické pamiatky krajín a miest

7. Človek a príroda

- Príroda okolo nás – ochrana životného prostredia

- Človek a jeho životné prostredie

8. Stravovanie

- Stravovacie zariadenia

9. Voľný čas a záľuby

- Knihy a čítanie

10. Obliekanie a móda

- Základné druhy oblečenia

- Odevné doplnky

11. Obchod a služby

- Kultúra nakupovania a služieb

***Lexika***

1. žiak si osvojí 350 - 400 nových slov a slovných spojení, ich výslovnosť, pravopis, rozlišuje synonymá, antonymá, frázové slovesá (sit down, run away), skratky, idiómy; tvorenie slov pomocou predpôn a prípon a bezpríponové tvorenie slov, zložené podstatné mená, výber lexiky určujú odporúčané komunikačné situácie a konverzačné témy

2. prípony –ed/-ing v prídavných menách

3. rozdiely v britskej a americkej lexike - podľa kontextu, tém, použitých materiálov

4. žiak sa učí používať elementárny výkladový slovník, pohotovo používa dvojjazyčný slovník

5. žiak si osvojí výrazy: relative clause, passive voice, first conditional, time clause, compound noun

***Morfológia***

1. podstatné meno: zložené podstatné mená, abstraktné podstatné mená, tvorenie podstatných mien z iných slovných druhov

2. prídavné meno: tvorenie prídavných mien príponami –ed/ -ing ...., slovosled prídavných mien

3. zámená: opytovacie (what, whwre, when, why, whose, which, how); vzťažné zámená (who, which, that),

4. číslovky: násobné (once, twice, three times), čítanie letopočtov, používanie desastinných čísel

5. príslovky: frekvenčné príslovky (always, sometimes, often, never, every), príslovky miery (too, enough)

6. predložky: času in, ago, for, since; pohybu (off, in(to), out of, through)

7. slovesá: modálne – should/shouldn’t, would/would´t, might, could/couldn´t, had to/didn´t have to; rozširovať počet zvládnutých pravidelných a nepravidelných slovies podľa kontextu, statické slovesá (want, like, need, love, prefer)

8. slovesné časy: prítomný čas jednoduchý a priebehový, budúci čas, pomocou will, shall; predprítomný čas; minulý čas priebehový a jednoduchý, vyjadrenie budúcnosti prostredníctvom prítomného priebehového času väzby „going to“,

***Syntax***

1. druhy viet podľa modálnosti a obsahu: otázka, zápor, záporná otázka pomocou –do,does, did, have, has; will,

2. slovosled: podmet, prísudok, predmet, príslovkové určenie miesta, času

3. žiak si osvojí každodenne používané vyjdrenia vo forme komunikačných fráz

4. tvorenie otázky a záporu v prítomnom, minulom, budúcom čase aj predprítomnom čase; pravidlo jedného záporu v anglickej vete – never.

5. používanie slovesných tvarov infinitívu alebo gerundia po slovesách

6. používanie vätby „used to“ na vyjadrenie zvyku v minulosti

7. tvorenie a používanie tŕpneho rodu v anglickom jazyku

8. tvorenie 1. typu podmienkovej vety

9. tvorenie krátkych prídavných otázok

10. používanie tvaru –ing po slovesách zmyslového vnímania

***Zvuková a grafická podoba jazyka***

1. žiak si osvojí výslovnosť pomocných slovies a ich stiahnutých slovesných tvarov a pozná ich aj v grafickej podobe (do-don´t, have-haven´t, can-can´t...); postupne si osvojí ďalšie medzinárodné znaky fonetického prepisu; slovný a vetný prízvuk; intonáciu otázky a prídavnej otázky, výslovnosť minulého príčastia slovies

2. žiak vie rozlíšiť význam slova, ktorý sa mení podľa slovného prízvuku, rozlišuje slová s rovnakým hláskovaním a rozličnou výslovnosťou

***Spôsobilosti***

1. požiadanie

2. podanie informácie a prijatie informácie

3. vyjadrenie súhlasu/nesúhlasu (So do I / Nor do I)

4. objednanie jedla v reštaurácií

5. hovorenie o zdravotných problémoch a dávanie rady

**Deviaty ročník**

( 3 hodiny týždenne)

**Prehľad tematických celkov a ich obsahu**

Vybraná povinná lexika pre komunikačnú úroveň A2 vychádza z 12 tém určených pre danú úroveň v *Pedagogickej dokumentácii z anglického jazyka Štátneho vzdelávacieho programu*. Prostredníctvom nižšie uvedených tém a podtém je v 9. ročníku plánované rozvíjanie týchto kompetencií:

1. Rodina a spoločnosť

* Osobné údaje
* Vzťahy medzi ľuďmi

2. Voľný čas a záľuby

- Knihy a hudba

3. Doprava a cestovanie

* Dopravné prostriedky
* Turistika a cestovný ruch

4. Ľudské telo, starostlivosť o zdravie

* Zdravý spôsob života
* Hygiena a starostlivosť o telo

5. Kultúra a umenie

* Umenie - spoločnosť – kultúra
* Druhy umenia

6. Krajiny, mestá a miesta

* Geografický opis krajiny
* Kultúrne a historické pamiatky krajín a miest

7. Stravovanie

- Zdravý spôsob stravovania

8. Človek a príroda

- Príroda okolo nás – ochrana životného prostredia

- Človek a jeho životné prostredie

9. Multikultúrna spoločnosť

* Rodinné sviatky
* Štátne a cirkevné sviatky
* Zvyky a tradície v rôznych krajinách
* Zbližovanie kultúr a rešpektovanie tradícií

10. Obchod a služby

- Kultúra nakupovania a služieb

11. Obliekanie a móda

- Základné druhy oblečenia

- Odevné doplnky

***Lexika***

1. žiak si osvojí 350 - 400 nových slov a slovných spojení, ich výslovnosť, pravopis, rozlišuje synonymá, antonymá, frázové slovesá (look for, get out), skratky, idiómy; tvorenie slov pomocou predpôn a prípon a bezpríponové tvorenie slov, zložené podstatné mená, výber lexiky určujú odporúčané komunikačné situácie a konverzačné témy

2. žiak si osvojí výrazy: passive voice, active voice, second conditional, reflexive pronouns, reported speach

3. žiak sa zdokonaľuje v používaní elementárneho výkladového slovníka, pohotovo používa dvojjazyčný slovník

4. rozdiely v britskej a americkej lexike - podľa kontextu, tém, použitých materiálov

5. prípony –ed/ -ing v prídavných menách

***Morfológia***

1. podstatné meno: zložené podstatné mená, konkrétne a abstraktné podstatné mená, tvorba podstatných mien z iných slovných druhov, používanie prípon na rozlíšenie podstatných mien a slovies, určitý a neurčitý člen pred podstatným menom

2. prídavné meno: tvorenie prídavných mien príponami –ed/ -ing ...., slovosled prídavných mien

3. zámená: vzťažné zámená (who, which, that), zvratné zámená (myself, yourself, himself, themselves ...)

4. číslovky: násobné (once, twice, three times), platba v obchode, používanie desatinných čísel

5. príslovky: príslovky miery (too, enough), frekvenčné príslovky (never, every, always, sometimes, often)

6. predložky: času in, at, on; pohybu (off, in(to), out of, through, by, to)

7. slovesá: modálne – would/would´t, should/shouldn’t might, could/couldn´t, had to/didn´t have to; frázové slovesá (switch on, listen to, wait for), statické slovesá (want, like, need, love, prefer), precvičovanie nepravidelných slovies a ich používanie vo vetných konštrukciách, podmieňovací spôsob slovies (would)

8. slovesné časy: minulý jednoduchý a priebehový, predprítomný čas, budúcnosť s využitím will a to be going to

***Syntax***

1. druhy viet podľa modálnosti a obsahu: otázka, zápor, záporná otázka, využívanie pomocných slovies –do,does, did, have, has, will a tvary slovesa to be (am, are, is)

2. slovosled: podmet, prísudok, predmet, príslovkové určenie miesta, času

3. žiak si osvojí každodenne používané vyjdrenia vo forme komunikačných fráz

4. tvorenie otázky a záporu v prítomnom, minulom, budúcom a predprítomnom čase; pravidlo jedného záporu v anglickej vete – never.

5. používanie slovesných tvarov infinitívu alebo gerundia po slovesách

6. tvorenie a používanie trpného a činného rodu v anglických vetách

7. precvičovanie 1. typu podmienkovej vety a tvorenie 2. typu podmienkovej vety

8. tvorenie viet s použitím podmieňovacieho spôsobu

***Zvuková a grafická podoba jazyka***

1. žiak si osvojí výslovnosť pomocných slovies a ich stiahnutých slovesných tvarov a pozná ich aj v grafickej podobe (do-don´t, does- doesn´t, have-haven´t, has - hasn´t can-can´t...); postupne si osvojí ďalšie medzinárodné znaky fonetického prepisu; slovný a vetný prízvuk; výslovnosť minulého príčastia slovies pri pasíve

2. žiak vie rozlíšiť význam slova, ktorý sa mení podľa slovného prízvuku, rozlišuje homonymné slová (rovnaké hláskovanie, ale rozličná výslovnosť)

***Spôsobilosti***

1. požiadanie

2. podanie informácie a prijatie informácie

3. sformulovanie rady

4. riešenie problémovej situácie

5. načrtnutie plánov do budúcnosti

6. pochopenie náučného textu a vyjadrenie sa k obsahu

**Komunikačné zručnosti**

**Komunikačné zručnosti v 5. – 6. ročníku**

Učiaci sa postupne rozvíja komunikačné zručnosti na úrovni A1:

**´**

**1 Počúvanie s porozumením**

• dokáže rozoznať známe slová a najzákladnejšie slovné spojenia týkajúce sa jeho samého, jeho rodiny a bezprostredného konkrétneho okolia, keď ľudia hovoria pomaly a jasne,

• rozumie, ak sa hovorí veľmi pomaly a pozorne, a ak dlhšie pauzy poskytujú čas na pochopenie zmyslu,

• rozumie jednoduchým pokynom, ktoré sú pomaly a zreteľne adresované a dokáže porozumieť krátkemu jednoduchému popisu cesty.

**2 Čítanie s porozumením**

• rozumie známym menám, názvom, slovám a veľmi jednoduchým vetám, napríklad na oznámeniach a plagátoch alebo v katalógoch, na pohľadniciach,

• rozozná základné slovné spojenia v jednoduchých oznamoch z každodenného života,

• dokáže si pri jednoduchšom informačnom materiály a krátkych, jednoduchých opisoch urobiť predstavu o obsahu, najmä ak má k dispozícii vizuálnu pomoc,

• rozumie krátkemu jednoduchému písomnému popisu cesty.

**3 Písomný prejav**

• dokáže napísať krátky osobný list alebo pohľadnicu, napríklad pozdrav z dovolenky,

• dokáže vyplniť jednoduché registračné formuláre s osobnými údajmi ako meno, štátna príslušnosť, adresa, telefón a podobne,

• dokáže napísať jednoduché slovné spojenia a vety o sebe a iných ľuďoch, o tom kde žijú a čo robia,

• vie si písomne vyžiadať informácie alebo ich podať ďalej,

• vie napísať jednoduché slovné spojenia alebo vety a použiť v nich spojovacie výrazy ako „a“, „ale“ alebo „pretože“.

**4 Ústny prejav**

**Ústny prejav – dialóg**

Učiaci sa na úrovni A1:

• dokáže komunikovať jednoduchým spôsobom za predpokladu, že jeho partner v komunikácii je pripravený zopakovať alebo preformulovať svoju výpoveď pri pomalšej rýchlosti reči, a že mu pomôže sformulovať, čo sa pokúša povedať,

• dokáže klásť a odpovedať na jednoduché otázky z oblasti jeho základných potrieb alebo na známe témy,

• používať jednoduché zdvorilostné formulácie ako pozdrav, lúčenie, opýtať sa niekoho ako sa má,

• vie predstaviť seba a iných a reaguje, keď ho predstavujú,

• rozumie každodenným výrazom, ktoré sú zamerané na uspokojenie jednoduchých konkrétnych komunikačných potrieb a vie reagovať na jednoduché informácie, ktoré sa dozvie,

• rozumie otázkam a pokynom, jednoduchému opisu cesty, vie niekoho o niečo požiadať a niekomu niečo oznámiť.

**Ústny prejav – monológ**

• dokáže využívať jednoduché slovné spojenia a ucelenými vetami opísať seba, miesto, kde žije, čo robí a ľudí, ktorých pozná.

**Komunikačné zručnosti v 7. – 9. ročníku**

Učiaci sa na úrovni A2 má rozvinuté zručnosti na úrovni A1 a ďalej si ich zdokonaľuje tak, aby dokázal:

**1 Počúvanie s porozumením**

• naplniť konkrétne potreby na základe porozumenia podstaty počutého,

• porozumel slovným spojeniam a výrazom vzťahujúcim sa na bežné oblasti každodenného života,

• porozumel základným informáciám v krátkych zvukových záznamoch, v ktorých sa hovorí o predvídateľných každodenných záležitostiach,

• vedel identifikovať tému vypočutej diskusie,

• porozumel základným bodom v prejave na témy, ktoré sú mu známe,

• rozumel jednoduchým pokynom informatívneho charakteru,

• pochopil vety, výrazy a slová, ktoré sa ho priamo týkajú.

**2 Čítanie s porozumením**

Učiaci sa dokáže porozumieť krátke jednoduché texty, ktoré obsahujú frekventovanú slovnú zásobu.

• vyhľadať konkrétne informácie v jednoduchých printových materiáloch, akými sú napríklad prospekty, jedálne lístky, programy a časové harmonogramy,

• vedel vyhľadať špecifické informácie v zoznamoch a vybrať z nich potrebné informácie,

• rozumel bežným orientačným tabuliam, označeniam a nápisom na verejných miestach, akými sú ulice, reštaurácie, železničné stanice, atď.,

• pochopil konkrétne informácie v jednoduchších písaných materiáloch, s ktorými prichádza do styku, akými sú napríklad listy, brožúry a krátke články,

• porozumel jednoduché osobné listy,

• z kontextu krátkeho prečítaného textu pochopil význam niektorých neznámych slov,

• vedel nájsť potrebné informácie v krátkych časopiseckých textoch.

**3 Písomný prejav**

• napísať krátke jednoduché poznámky z okruhu jeho záujmov,

• napísať jednoduché osobné listy,

• zaznamenať krátky jednoduchý odkaz za predpokladu, že môže požiadať o jeho zopakovanie a preformulovanie,

• stručne a krátkymi vetami predstaviť a charakterizovať osoby a veci,

• napísať jednoduché vety a spojiť ich základnými konektormi,

• jednoducho opísať aspekty všedného dňa (ľudia, miesta, škola, rodina, záujmy).

**4 Ústny prejav**

**Ústny prejav - dialóg**

Učiaci sa dokáže komunikovať v jednoduchých a bežných situáciách, ktoré vyžadujú jednoduchú a priamu výmenu informácií na známe a bežné témy, ktoré súvisia s prácou a voľným časom. Dokáže zvládnuť krátku spoločenskú konverzáciu, ale nie vždy je schopný ju aj viesť a rozvíjať.

• zapojiť sa do krátkych rozhovorov na témy, ktoré ho zaujímajú,

• používať jednoduché zdvorilostné formy oslovení,

• sformulovať pozvania, návrhy a ospravedlnenia, reagovať na ne,

• povedať, čo sa mu páči a čo nie,

• požiadať o rôzne jednoduché informácie, služby a veci, alebo ich poskytnúť.

**Ústny prejav - monológ**

Učiaci sa dokáže podať jednoduchý opis alebo charakteristiku ľudí, podmienok v rodine a v škole, opis každodenných zvyklostí a toho, čo má alebo nemá rád, atď. Vo forme krátkeho sledu jednoduchých slovných spojení a viet.

• v jednoduchých pojmoch vyjadriť svoje pocity a vďačnosť,

• jednoduchým spôsobom sa rozprávať o každodenných praktických otázkach,

• komunikatívne zvládnuť jednoduché a rutinné úlohy (role) s použitím jednoduchých slovných spojení a viet,

• vyrozprávať príbeh, podať krátky jednoduchý opis udalostí a činností, zážitkov zo školy a voľnočasových aktivít v jednoduchom slede myšlienok,

• opísať svoje plány a osobné skúsenosti.

Prierezové témy

Z prierezových tematík zavedených Štátnym vzdelávacím programom boli do učebných osnov pre 5. zaradené nasledujúce tematiky: multikultúrna výchova, osobnostný a sociálny rozvoj, environmentálna výchova, ochrana života a zdravia, tvorba projektu a prezentačné zručnosti. V 6. ročníku sa k ním pridáva mediálna výchova a dopravná výchova.

Prepojenie s inými predmetmi

Orientácia jazykového vzdelávania na kompetencie v nemalej miere vytvára podmienky pre nadpredmetové a medzipredmetové vzťahy, ktoré pomáhajú učiacemu sa chápať vzťahy medzi jednotlivými zložkami okolia a sveta, v ktorom existujú.

V 5. a 6. ročníku je zameranie na medzipredmetové vzťahy s matematikou, geografiou, biológiou, hudobnou výchovou, výtvarnou výchovou a dejepisom. Tretie vydanie danie učebnice Project 1 a 2 dáva priestor na Obsahovo integrované jazykové vzdelávanie (CLIL). V každom ročníku je 6 osobitných medzipredmetových tém. Vyučovacie hodiny anglického jazyka venované anglicky hovoriacim krajinám, jednotlivým mestám a reáliám, či historickým pamiatkam v nich sa nachádzajúcich, jednoznačne podporujú vyučovací predmet geografiu rozširovaním krajinovedných zručností a dejepis uvedomovaním si historických súvislostí. Výučbou čísloviek a matematických zákonov v anglickom jazyku môžeme vidieť priamu väzbu s matematikou. Podporu hudobnej výchovy predstavuje nácvik anglických piesni. Texty s telovýchovnou tematikou v anglickom jazyku, či rôzne projekty zamerané na šport, vykazujú väzbu s telesnou výchovou. Biológiu podporujú najmä konverzačné témy o prírode, či články o zvieratách, rastlinách a jednotlivých ročných obdobiach

Pri prekladoch z anglického jazyka do jazyka slovenského, dochádza k podpore vyučovania materinského jazyka; žiak tak musí klásť dôraz na správne vyjadrovanie, štylistiku, pravopis a slovosled slovenských viet.

**4. Požiadavky na výstup**

V 5.-9. ročníku platia nižšie uvedené požiadavky na výstup. Cieľom je dosiahnutie jazykových spôsobilostí v jednotlivých jazykových úrovniach. Žiak 5.ročníka dosiahne úroveň A1.1 podľa SERR a žiak 6. ročníka úroveň A1.2 podľa SERR.

**Prehľad spôsobilostí a funkcií komunikácie stanovených pre úrovne A1 až B2 podľa SERR pre jazyky:**

|  |  |
| --- | --- |
| Spôsobilosti | Funkcie |
| 1. Nadviazať kontakt v súlade s komunikačnou situáciou | Upútať pozornosť, Pozdraviť, Odpovedať na pozdrav  Rozlúčiť sa, Poďakovať a vyjadriť svoje uznanie |
| 2. Vypočuť si a podať informácie | Informovať sa  Potvrdiť (trvať na niečom)  Začleniť informáciu  Odpovedať na žiadosť |
| 3. Vybrať si z ponúkaných možností | Identifikovať  Opísať  Potvrdiť/Odmietnuť (vyjadriť nesúhlas)  Opraviť (korigovať) |
| 4. Vyjadriť svoj názor | Vyjadriť svoj názor  Vyjadriť svoj súhlas  Vyjadriť svoj nesúhlas  Vyjadriť presvedčenie  Vyjadriť vzdor  Protestovať  Vyjadriť stupeň istoty |
| 5. Vyjadriť svoju vôľu | Vyjadriť svoje želania/túžby  Vyjadriť svoje plány (blízke a budúce) |
| 6. Vyjadriť svoju schopnosť | Vyjadriť vedomosti/poznatky/zistenia  Vyjadriť neznalosť  Vyjadriť svoju schopnosť vykonať nejakú činnosť |
| 7. Vnímať a prejavovať svoje city | Vyjadriť radosť z niečoho, šťastie, uspokojenie  Vyjadriť smútok, skľúčenosť  Vyjadriť sympatie  Vyjadriť fyzickú bolesť  Utešiť, podporiť, dodať odvahu |
| 8. Vyjadriť očakávania a reagovať na ne | Vyjadriť nádej  Vyjadriť sklamanie  Vyjadriť strach, znepokojenie, obavu  Ubezpečiť  Vyjadriť úľavu  Vyjadriť spokojnosť  Vyjadriť nespokojnosť, posťažovať si  Zistiť spokojnosť/nespokojnosť niekoho s niekým/s niečím |
| 9. Predstaviť svoje záľuby a svoj vkus | Vyjadriť, čo mám rád, čo sa mi páči, čo uznávam  Vyjadriť, že niekoho/niečo nemám rád  Vybrať si z ponúkaných možností najobľúbenejšiu |
| 10. Reagovať vo vyhrotenej situácii | Vyjadriť svoj hnev, zlú náladu  Reagovať na hnev, na zlú náladu niekoho iného  Urážať  Nadávať |
| 11. Stanoviť, oznámiť a  prijať pravidlá alebo povinnosti | Vyjadriť príkaz/zákaz  Vyjadriť morálnu alebo sociálnu normu  Získať povolenie, súhlas  Dať súhlas, povoliť niečo  Odmietnuť  Zakázať  Vzoprieť sa proti zákazu/Spochybniť zákaz  Vyhrážať sa  Sľúbiť |
| 12. Reagovať na nesplnenie pravidiel alebo povinností | Obviniť, obviniť sa, priznať sa  Ospravedlniť sa  Odmietnuť obvinenie  Vyčítať |
| 13. Reagovať na príbeh alebo udalosť | Vyjadriť záujem o niečo  Vyjadriť záujem o to, čo niekto rozpráva  Vyjadriť prekvapenie  Vyjadriť, že ma niekto/niečo neprekvapil/-lo  Vyjadriť nezáujem |
| 14. Ponúknuť a reagovať na ponuku | Žiadať od niekoho niečo  Odpovedať na žiadosť  Navrhnúť niekomu, aby niečo vykonal  Navrhnúť niekomu, aby sme spoločne niečo vykonali  Ponúknuť pomoc (urobiť niečo namiesto niekoho iného)  Navrhnúť, že niečo požičiam/darujem  Odpovedať na návrh niekoho iného |
| 15. Reagovať na niečo, čo sa má udiať v budúcnosti | Varovať pred niekým/niečím  Poradiť  Dodať odvahu/Podporiť  Adresovať niekomu svoje želanie |
| 16. Reagovať na niečo, čo sa udialo v minulosti | Spomenúť si na niečo/niekoho  Vyjadriť, že som na niečo/niekoho zabudol  Pripomenúť  Kondolovať  Gratulovať |
| 17. Reagovať pri prvom stretnutí | Predstaviť niekoho  Predstaviť sa  Reagovať na predstavenie niekoho  Privítať  Predniesť prípitok |
| 18. Korešpondovať | Korešpondovať  Začať list  Ukončiť list |
| 19. Telefonovať | Začať, udržiavať a ukončiť telefonický rozhovor |
| 20. Vymieňať si názory, komunikovať s niekým | Začať rozhovor  Ujať sa slova v rozhovore  Vypýtať si slovo  Vrátiť sa k nedopovedanému, keď ma prerušili  Zabrániť niekomu v rozhovore |
| 21. Vypracovať prezentáciu/prednášku | Uviesť tému, hlavnú myšlienku (hlavné myšlienky)  Oboznámiť s obsahom/osnovou  Rozviesť tému a osnovu  Prejsť z jedného bodu na iný  Ukončiť svoj výklad |
| 22. Obohatiť / Doplniť štruktúrovanú prezentáciu/prednášku | Podčiarknuť / dať do pozornosti  Odbočiť od témy (digresia)  Vrátiť sa k pôvodnej téme  Uviesť príklad  Citovať  Parafrázovať |
| 23. Zúčastniť sa na diskusii / Argumentovať | Navrhnúť novú tému / nové body diskusie  Odmietnuť diskutovať na ponúkanú tému/bod diskusie  Vrátiť sa k téme / k bodu diskusie |
| 24. Uistiť sa v rozhovore, že moje slová/môj výklad/môj argument boli pochopené | Uistiť sa, že účastníci komunikácie pochopili moje vyjadrenia  Uistiť sa, že som dobre pochopil to, čo bolo povedané  Požiadať o pomoc pri vyjadrovaní ohľadom problematického slova/vyjadrenia/frázy  Nahradiť zabudnuté/nepoznané slovo  Hľadať slovo/vetu  Opraviť sa, vrátiť sa k rozhovoru |
| 25. Porozprávať niečo | Rozprávať príbeh  Začať príbeh, historku, anekdotu  Zhrnúť príbeh, historku |

**5. Metódy a formy**

Stratégia vyučovania určuje metódy a formy práce, ktorých premyslený výber je prostriedkom nútiacim žiakov k samostatným a autonómnym učebným aktivitám. Učiteľ musí v prvom rade stratégiu vyučovania prispôsobiť predpokladom a záujmom cieľovej skupiny žiakov. Práve prostredníctvom kvalitného obsahu metód a foriem práce so žiakmi, dochádza vo výučbe k rozvoju a sebautváraniu osobnosti žiaka pozostávajúceho z procesov:

* osvojovania si poznatkov
* osvojovania si skúsenosti z realizácie spôsobov činnosti
* osvojovania si skúseností z tvorivej činnosti
* utvárania si postojov, názorov a hodnôt.

Keďže v zásade platí, že kým 10 % si žiak zapamätá z toho čo počuje, už 20 % si pamätá z toho čo vidí a počuje a 40 % z toho o čom diskutuje. Z toho vyplýva, že model výučby a metódy práce učiteľa v ňom využité, je potrebné orientovať na učebný cieľ, a teda snažiť sa o:

* aktivitu žiaka
* jeho produktivitu vo výsledku jeho činnosti
* to aby sa žiaci chceli, no najmä mohli pýtať bez obáv
* to aby sa im verilo, že to dokážu a že to čo urobili zle napravia
* príjemnú sociálnu klímu na vyučovaní

Je potrebné byť vo výučbe a vo výbere stratégie vyučovania flexibilný a pružne reagovať na spoločenskú požiadavku prejsť:

* od vyučovania informatívneho k objavnému
* od direktívneho vyučovania ku komunikatívnemu s dôrazom na zručnosti žiakov
* od jednorázovej prípravy učiteľa k jeho celoživotnému vzdelávaniu.

Metódy a formy uplatňované na hodinách anglického jazyka:

Kým teda metódy výučby zachytávajú vnútornú stránku výučby, vonkajšia stránka tohto procesu je opísaná formami výučby, čo predstavuje spôsob riadenia celého vyučovacieho procesu, jeho zložiek a vzájomných väzieb v čase a priestore. Popri tradičnej výkladovo-ilustratívnej a reproduktívnej metóde bude implementované aj problémové vyučovanie, aby žiaci sa učili nadobúdať nové poznatky samostatne, používať už osvojené vedomosti a získavali skúsenosti z tvorivej činnosti. Uplatňované budú nasledujúce metódy:

* **dialóg a diskusia** prebiehajúce vo väčšej alebo menšej skupine
* **inscenačné metódy ( metódy hrania rol )** - spočívajúce v simulácií stanovených situácií, keď sa riešenie realizuje prostredníctvom hrania rol
* **brainstorming ( burza dobrých nápadov ) -** kladie dôraz na čo najrýchlejšie zhromaždenie a zapísanie nápadov, námetov, informácií. Cieľom je vyprodukovať čo najviac myšlienok v minimálnom čase.
* **zážitkové metódy** – vytváranie zážitku, emocionálne prežívanie skutočnej situácie na vlastnej koži
* **skúsenostné metódy –** spájanie emocionálnej investície a vedomé kognitívne spracovávanie diania. Tieto metódy sa veľmi približujú realite – zámerné učenie sa.

Na hodinách anglického jazyka sú využívané rôzne metodické formy výučby; z nich najmä výkladové metódy, dialogické formy, ukážky predmetov a javov, formy samostatnej práce žiakov, teoretické cvičenia či písomné práce; tiež sú využívané sociálne formy výučby napr. frontálnu prácu, individuálnu prácu, ale aj skupinovú prácu.

Výučba je obohacovaná aj skupinovým a kooperatívnym vyučovaním založeným na rozdelení žiakov do skupín podľa rôznych hľadísk. Práca v skupine, najmä na hodinách cudzieho jazyka, zlepšuje priebeh učenia a využíva sa často najmä vo fáze precvičovania a upevňovania nových poznatkov.

Dominantným vo výučbe cudzieho jazyka nie je zamestnať žiakov za každú cenu úlohami, práve naopak, pomocou úloh a činností cielene rozvíjať nahromadené vedomostí, nadväzovať na už naučené. Dôraz sa kladie najmä na počúvanie a ústny prejav vo forme slovných metód, a to monológu a dialógu. Z písomných metód majú nezameniteľné miesto vo výučbe písomné práce, práce s textom, preklady v skupine na hodine. Keďže žiaci častokrát nevedia osvojené vedomosti, zručnosti a návyky využiť, je preto dôležité využívať aj motivačné metódy, ktorých podstatou je vzbudiť v žiakoch pohnútku, záujem o poznávaciu činnosť, záujem o poznávanú skutočnosť (učivo).

Uplatňované sú aj fixačné metódy, konkrétne metódy opakovania a precvičovania naučených vedomostí a spôsobilostí, čo predstavuje ústne opakovanie učiva so žiakmi, metódu otázok a odpovedí, ale aj opakovanie písomné či opakovanie s využitím učebnice, tiež domáca úloha. Z fixačných metód sú významné aj metódy precvičovania a zdokonaľovania si zručností a návykov, ako sú:

* zrýchľovanie činnosti
* plynulejšie vykonávanie činnosti a úkonov
* automatizácia.

Z diagnostických metód, ktorými je zisťovaný stupeň osvojenia si učiva žiakmi po prebratí učiva, čo je podstatou ďalšej práce s danými žiakmi, sa sústreďujem najmä na metódy ústne, podľa povahy učiva zamerané najmä na reprodukovanie učiva, porovnávanie údajov, konštatovanie údajov a zistenie príčin. Rovnako sú uplatňované aj metódy písomné, ako písomná práca, test, domáca úloha a metódy praktického skúšania, aby sa zistilo ako je žiak schopný riešiť konkrétne úlohy, aplikovať vedomosti, zručnosti a návyky, používať rôzne spôsoby vyjadrovania, aká je nielen kvantita, ale aj kvalita vykonanej práce vyučujúceho a žiaka. Pamätá sa aj na hlavnú hnaciu silu pre žiakov ako sú pochvala, verbálne a neverbálne posilňovanie, či motivácia do učenia.

**6. Učebné zdroje**

Vo vyučovaní anglického jazyka ako prvý cudzí jazyk sú používané nasledujúce učebnice schválené Ministerstvom školstva Slovenskej republiky:

|  |  |
| --- | --- |
| Anglický jazyk  5.ročník ZŠ |  |
| Učebnica  Pracovný zošit  CD | Hutchinson, T: Project 1 Third Edition, Oxford Press 2008, ISBN 978-0-19-476305-4  Hutchinson, T: Project 1 Third Edition, Oxford Press, 2008, ISBN 978-0-19-476388-2  Hutchinson, T: Project 1, Oxford Press, 2002, ISBN 0-19-438516-7 |

|  |  |
| --- | --- |
| Anglický jazyk  6. ročník ZŠ |  |
| Učebnica  Pracovný zošit  CD | Hutchinson, T: Project 2 Third Edition, Oxford Press 2008, ISBN 978-0-19-476305-9  Hutchinson, T: Project 2 Third Edition, Oxford Press, 2008, ISBN 978-0-19-476389-9  Hutchinson, T: Project 2, Oxford Press, 2002, ISBN 0-19-438516-7 |

|  |  |
| --- | --- |
| Anglický jazyk  7. ročník ZŠ |  |
| Učebnica  Pracovný zošit  CD | Hutchinson, T: Project 3 Third Edition, Oxford Press 2008, ISBN 978-0-19-476310-3  Hutchinson, T: Project 3 Third Edition, Oxford Press, 2008, ISBN 978-0-19-476390-5  Hutchinson, T: Project 3 Third Edition, Oxford Press, 2008, ISBN 978-0-19-476314-1 |

|  |  |
| --- | --- |
| Anglický jazyk  8. ročník ZŠ |  |
| Učebnica  Pracovný zošit  CD | Hutchinson, T: Project 4 Third Edition, Oxford Press 2009, ISBN 978-0-19-476315-8  Hutchinson, T: Project 4 Third Edition, Oxford Press, 2009, ISBN 978-0-19-476391-2  Hutchinson, T: Project 4 Third Edition, Oxford Press, 2009, ISBN 978-0-19-476319-6 |

|  |  |
| --- | --- |
| Anglický jazyk  9. ročník ZŠ |  |
| Učebnica  Pracovný zošit  CD | Hutchinson, T: Project 5 Third Edition, Oxford Press 2009, ISBN 978-0-19-476320-2  Hutchinson, T: Project 5 Third Edition, Oxford Press, 2009, ISBN 978-0-19-476356-4  Hutchinson, T: Project 5 Third Edition, Oxford Press, 2009, ISBN 978-0-19-476322-5 |

Okrem učebníc sú používané nasledujúce učebné zdroje:

Murphy, R.: Essential Grammar in Use, Cambridge University Press, 2005

* bilingválne a monolingválne slovníky
* rôzna literatúra odporúčaná Ministerstvom školstva a dostupná jazyková literatúra v závislosti od potrieb žiakov
* materiálno–technické a didaktické prostriedky ako napr.: magnetofónové pásky, CD/DVD nosiče, obrázkový materiál, fotografie reálií, videokazety a pod.
* internetové stránky:

www.oup.com/elt

www.infovek.sk

V prípade záujmu žiakov je plánovaný na pomoc pri vyučovaní anglického jazyka časopis *Hello!* Je určený začiatočníkom a mierne pokročilým čitateľom a slúži ako doplnkový materiál k učebniciam anglického jazyka. Cieľom časopisu je, vzbudiť u čitateľov záujem o anglický jazyk, čítanie a rozširovanie slovnej zásoby.

**7. Hodnotenie predmetu**

***Predmet anglický jazyk je v 5. – 9. ročníku klasifikovaný na vysvedčení známkami***. Metodika hodnotenia vychádza z platných klasifikačných metodík. Výsledky vyučovacieho a učebného procesu hodnotí učiteľ priebežne a to ústne a písomne.

Hodnotenie sa uskutočňuje buď formou kvantitatívnych alebo kvalitatívnych metód hodnotenia. Kvantitatívne metódy sa využívajú hlavne pri hodnotení  počúvania a čítania s porozumením, slovnej zásoby či gramatiky; kvalitatívnymi metódami sa zasa hodnotí dialogický ústny prejav, monologický ústny prejav a písanie. V rámci kvantitatívneho hodnotenia výkonov je nutné zohľadňovať medzinárodne zaužívaný vzťah medzi percentuálnou chybovou kvótou a postavením jednotlivej známky v platnom známkovacom systéme.

Hlavným cieľom hodnotenia je v prvom rade kontrola stavu učenia sa jazyka v spojení s pokrokom v učení sa, ako informáciou pre vyučujúcich a žiakov o ich aktuálnej úrovni ovládania jazyka. Pri hodnotení výkonov má vyučujúci tiež zohľadniť nielen aktuálnu úroveň ovládania jazyka, ale aj pokrok, ktorý žiak dosiahol, a teda treba brať ohľad na tieto komponenty:

* stále výkony počas celého školského roka
* pokrok v učení sa
* výsledok záverečného učenia sa

Pri hodnotení stojí v popredí najmä stupeň ovládania jazyka žiakom. Na okraji pri hodnotení stoja poznatky a vedomosti, ktoré majú slúžiť ako podklad pre hodnotenie len v nevyhnutnom rozsahu.

**Použitá literatúra**

Gadušová a kol.: *Pedagogická dokumentácii z anglického jazyka Úroveň A1 Štátneho vzdelávacieho programu*

Gadušová a kol.: *Pedagogická dokumentácii z anglického jazyka Úroveň A2 Štátneho vzdelávacieho programu*

*Vzdelávací štandard z cudzích jazykov pre 5.-9. ročník základnej školy*. Bratislava : MŠ SR 2002.

*Spoločný európsky referenčný rámec pre jazyky: učenie sa, vyučovanie a hodnotenie* (Franko, Š: slovenský preklad). Bratislava : ŠPÚ 2006.